સેકટર-૨૭માં ગટરના પાણી ઊભરાતા હોવાની સમસ્યા વ્યાપક બનતાં પાટનગર યોજના વિભાગે આ મામલાને ગંભીરતાથી લીધો હતો અને નવી ગટરલાઈન નાખવાની કામગીરી હાથ ધરાઈ હતી. નવી ગટરલાઈન માટે મહારાણા પ્રતાપ સ્કૂલથી સેકટર-૨૬ તરફ જતો આખો રસ્તો ખોદવામાં આવ્યો હતો. ત્યાર બાદ નવી ગટરલાઈન નાખીને આખો રોડ નવેસરથી બનાવાયો હતો. નવો રોડ બને માંડ બે અઠવાડિયા પણ નથી થયા ત્યાં ગટરના પાણી ઉલેચવા માટે રોડ ખોદવાની નોબત આવી છે.